NaiveNeuron/SloPal huggingface dataset:
J. Počiatek, minister financií SR: (2008-05-15):
Kľúčovou zmenou, ktorú prináša reforma daňovej a colnej správy  s výhľadom zjednotenia výberu daní, cla a poistných odvodov vo fáze UNITAS I, je zlúčenie daňovej a colnej správy k 1. 1. 2013 a vytvorenie nového systému riadenia a organizovania výberu štátnych príjmov prostredníctvom vytvorenia finančnej správy Slovenskej republiky. Toto zlúčenie bude uskutočnené po realizácii reformných krokov vykonávaných osobitne v každej z dotknutých organizácií. Následne vo fáze UNITAS II do roku 2014 ministerstvo financií navrhuje rozšíriť kompetencie novovytvorenej finančnej správy aj o výber poistných odvodov. Paralelne s fázou UNITAS I, približne do roku 2009 plánuje ministerstvo financií zabezpečiť vypracovanie štúdie realizovateľnosti, ktorej úlohou bude zhodnotiť možnosti zjednotenia výberu daní, cla a poistných odvodov, poukázať na ich výhody, nevýhody a riziká. Príprava verejného obstarávania štúdie realizovateľnosti, spolupráca a konzultácie s dodávateľom štúdie spoločne s rezortom práce a zdravotníctva a rozsiahla diskusia o výsledkoch štúdie s odbornou verejnosťou sú najdôležitejšie kroky, ktoré má ministerstvo financií v súvislosti s jednotným výberom daní, cla a odvodov v najbližších mesiacoch pred sebou. Následne do konca roka 2009 bude v súlade so závermi štúdie, ako aj odbornej diskusie pripravený návrh koncepcie zjednotenia výberu daní, cla a poistných odvodov, ktorý navrhne konkrétne riešenia a postup zavedenia zjednoteného výberu. Ďakujem, skončil som.
Pellegrini, Peter, podpredseda NR SR (2020-07-15):
Pani poslankyňa Drábiková.
Galko, Ľubomír, poslanec NR SR (2019-10-16):
Ďakujem pekne, 12.10 hod. odchádzame spred budovy Národnej rady Slovenskej republiky na výjazdové zasadnutie rokovania výboru, osobitného kontrolného výboru na kontrolu činnosti NBÚ. Ďakujem.
Grendel, Gábor, podpredseda NR SR (2022-05-10):
Päť faktických poznámok na vaše vystúpenie. Ako prvý pán poslanec Ladislav Kamenický.
Bugár, Béla, podpredseda NR SR (2017-03-28):
Pán poslanec Krajniak, nech sa páči ako ďalší vystupujúci.
Stančík, Andrej, poslanec NR SR (2021-11-12):
Ďakujem za slovo. Tých podnetov bolo veľa, tak pokúsim sa. No deficit že sme zvýšili, no viete, my sme v kríze, je to pandemická kríza. A keď si pozriete aj iné krajiny Európskej únie, ako sa zadlžili, tak zistíte, že nie sme zďaleka najzadlžení v EÚ. Takže je veľmi nefér porovnávať časy hojnosti a časy krízy. Poďme ďalej. Pán Mizík, vy ste povedali, že ste ľuďom dávali Ivermectin a oni sa uzdravili. No, viete, na COVID nezomrú všetci, to je štatistika. Kebyže tým dvadsiatim ľuďom dáte každému po hube, tak by tiež asi všetci prežili a nebolo to vďaka vašej facke. Potom, že nefungujú tie opatrenia, to mi príde také, že prečo nefungujú? To je, ako kebyže poviete, že Nemci prehrali vojnu, a preto ich armáda nefungovala. No nebolo to preto. Bolo to preto, že súper bol silnejší a to je proste fakt. Očkovanie nechráni proti nakazeniu. Ja neviem, ja sa cítim ako v škôlke už. Však my tu stále hovoríme, áno, veď očkovaný sa môže nakaziť, aj dokonca na začiatku, ešte keď bola debata o vakcínach, ako budú fungovať, tak sa nevedelo, či tá vakcína zabraňuje infikovaniu sa, keďže ten vírus mutuje veľmi rýchlo. A celý čas tá debata je o tom, že očkovanie chráni proti horšiemu priebehu COVID-u, chráni proti hospitalizácii, proti úmrtiam a o tomto je celá tá hra, že nám je úplne jedno, či máme dneska 20-tisíc alebo 30-tisíc nakazených, pokiaľ tí ľudia nebudú končiť v nemocniciach. O tom to celé je. Pán Kéry, vrátim vám to tiež. Vy ste mali tiež kultivovaný prejav, ale s tým, s tou zodpovednosťou, viete, všade v Európe aj lídri opozície vyzvali ľudí k očkovaniu. A tým, že u nás opozícia očkovanie torpédovala, tak tú tému spolitizovala a na niečo, že očkovanie je vlastne iba niečo, čo hovorí vládna koalícia, a tým sa ako keby nerešpektuje tá polka voličov, čo nevolila vládnu koalíciu, a to ste ako zodpovední politici spraviť mali. Pán Kotleba, veď nikto ani, dokonca ani v druhej vlne nikto nezakazoval neočkovaným chodiť do potravín. Veď, prepánajána, to nikto sa nesnaží robiť. Jediné, čo tento, tieto opatrenia riešia aj to, že zaočkovaní budú môcť chodiť do barov, reštaurácií a fitiek. To je všetko. Do potravín môže každý.
P. Hrušovský, predseda NR SR: (2004-10-26):
(Hlasovanie.) 121 prítomných, 105 za, 1 proti, 4 sa zdržali, 11 nehlasovalo. Bod 51 zo spoločnej správy sme schválili. Pani poslankyňa. Ľ. Navrátilová, poslankyňa: Dobre, teraz   budeme   hlasovať o návrhu pána poslanca Buriana. Chcem podotknúť, že jeho návrh obsahuje dva body, o ktorých musíme hlasovať spoločne, pretože súvisia.
Hrnčiar, Andrej, podpredseda NR SR (2016-10-12):
Pán poslanec Pčolinský.
Hrnčiar, Andrej, podpredseda NR SR (2016-04-19):
Ďakujem. Nech sa páči, ďalšia v rozprave vystúpi pani poslankyňa Remišová.
Šeliga, Juraj, podpredseda NR SR (2021-02-03):
Ďakujem. Prezentujme sa, prosím, a hlasujme. (Hlasovanie.) Prítomných 124, za 33, proti 39, zdržalo sa 51, nehlasoval 1. Konštatujem, že sme sa uzniesli, že nebudeme pokračovať ani v tomto návrhu zákona ďalším rokovaním. To bolo posledné rokovanie, poprosím, prepáčte mi, posledné hlasovanie. Nech sa páči, pán poslanec a predseda Kollár, nech sa páči.
Zelník, Štefan, poslanec NR SR (2019-12-04):
Prosím, dajte hlasovať o pozmeňovacom návrhu pána poslanca Krajčího, ktorý obsahuje štyri body.
Laššáková Jana, podpredsedníčka NR SR (2013-06-20):
Prezentujme sa a hlasujeme. (Hlasovanie.) Prítomných 143 poslancov, za návrh hlasovalo 137 poslancov, zdržalo sa 6 poslancov, proti nebol nikto. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Pristúpime k hlasovaniu v prvom čítaní o vládnom návrhu zákona, ktorým sa mení a dopĺňa zákon č. 125/2006 Z. z. o inšpekcii práce, tlač 544. Dávam slovo spravodajcovi, ktorého určil navrhnutý gestorský výbor pre sociálne veci, poslancovi Viliamovi Jasaňovi, aby hlasovanie uviedol. Nech sa páči, pán spravodajca. Páni poslanci, poprosím vás o pokoj v rokovacej sále. (Hlasovanie o vládnom návrhu zákona, ktorým sa mení a dopĺňa zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 544.)
P. Hrušovský, podpredseda NR SR: (2002-05-22):
(Hlasovanie.) Prítomných je 117 poslancov, za 66, zdržalo sa 47, nehlasovali 4. Návrh sme schválili. Ďalší návrh.
Saloň, Marián, poslanec NR SR (2022-10-06):
Ďakujem pekne. Pán predseda, ja by som odporučil kolegom na... po mojej pravici aj pánovi Šefčíkovi, aby si prečítali iné veci, rozhovor z Plus... z denníka Plus sedem dní z 8. 9., kde novinár položí otázku pánovi Kaľavskému: „Čoho ste boli schopní? – „Psychicky ľudí týrať, mučiť, vydierať, vymýšľať si dôkazy. To vám rozprávam s úplnou vážnosťou. Generálovi Lučanskému zavretému vo väzbe naši chlapci účelovo cez Vianoce zadržiavali poštu od rodiny. Kolega Dunčko povedal: „Tomu ko... vymeníme listy. Nejaký neprajník mu písal vulgárne nadávky, tam boli, že skape v tej base. Neposlali sme mu listy od rodiny, ale poslali sme mu tieto listy, aby vedel.“ – „Na základe čoho tvrdíte, že sa zo smrti Lučanského tešili?“ – „Mali sme takú skupinu na WhatsAppe, volala sa Apači, a tam sme si posielali správy, že Mikulec zomrel, super. Balvan zomrel, palec hore. Lučanský zomrel, ďalší zárez na pažbe.“ Čo ešte chcete? Čo ešte chcete počuť? To nie, že my to hovoríme. My tu čítame a počúvame, čo iní hovoria. A k tej politickej zodpovednosti. Áno, pán predseda, pre všetku korektnosť, pán Šeliga fakt vzdal sa funkcie podpredsedu Národnej rady. Ale čo ostatní? Sme tu hovorili o pani ministerke Kolíkovej. Čo sa musí stať na ministerstve vnútra, aby minister vnútra skončil? Roba Kaliňáka sme odvolávali za to, že do Írska išla atrapa výbušniny, ale nezomrel tam nikto a ani nikomu nehrozili bezprostredné nebezpečenstvo. Ale pozrite, čo sa deje tu. Minister hospodárstva, bola tu elektronická aukcia? Ani zmluva nepodpísaná, ani euro plnenia. A minister hospodárstva išiel dole. A vy čo chcete obhajovať, Za slušné Slovensko? Keď spomínam ešte to slušné Slovensko, sám Robert Fico vyvodil zodpovednosť a boli ste na tej ulici vy.
M. Hort, podpredseda NR SR: (2008-05-20):
Slovo má pán poslanec Martin Fronc.
Sulík, Richard, predseda NR SR (2010-12-01):
Prosím, hlasujte teraz. (Hlasovanie.) Prítomných 146 poslancov, hlasovalo 70 za, 70 proti, 6 sa zdržali. Tento pozmeňujúci návrh nebol schválený.
Kerekréti Ján, poslanec NR SR (2022-02-02):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre sociálne veci, ďalej aby za gestorský výbor určila hlasovaním Výbor Národnej rady pre sociálne veci, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní.
D. Jarjabek, poslanec: (2005-05-25):
Chcem sa poďakovať aj za návrhy, ktoré opäť hovoria o pôvodnej slovenskej tvorbe, za návrhy, ktoré skutočne dávajú aj v tejto chvíli podľa môjho názoru Slovenskej televízií ako verejnoprávnej inštitúcii zmysel prezentovať pôvodnú slovenskú tvorbu v istom rozsahu. Samozrejme, o týchto návrhoch rozhodneme všetci hlasovaním. Ešte raz dovoľte mi poďakovať sa za záujem o túto oblasť. Ďakujem za pozornosť.
Šeliga, Juraj, podpredseda NR SR (2021-03-17):
Pán poslanec Marek Kotleba.
Podmanický, Ján, poslanec NR SR (2021-10-06):
Ďakujem za slovo. Pán podpredseda, predseda parlamentu Boris Kollár sa jasne vyjadril, že už sa nebudú zaraďovať termínované body ministrov mimo rámec schváleného programu. A ak sa budú zaraďovať, tak len z dôvodu zahraničnej návštevy alebo zahraničnej služobnej cesty. Čiže pred dvoma dňami to predseda parlamentu jasne povedal a vy dnes v rozpore s jeho vyjadreniami zasa zaradíte termínované body ministra, o ktorom ani nevieme, že je minister alebo podpredseda vlády, alebo kto to je. Však ten nikde nechodí, nikde o ňom nie je počuť. Nikde ho nie je vidieť a ešte kvôli nemu (povedané súbežne s predsedajúcim), ešte kvôli nemu, ešte kvôli nemu tu musíme... (Prerušenie vystúpenia predsedajúcim.)
Schlosár, Rastislav, poslanec NR SR (2021-03-17):
Vážené pani poslankyne, vážení páni poslanci, vážený pán predsedajúci, poslanci za Ľudovú stranu Naše Slovensko Marian Kotleba, ja, Martin Beluský a Magdaléna Sulanová predkladáme do Národnej rady Slovenskej republiky návrh ústavného zákona, ktorým sa mení a dopĺňa Ústava Slovenskej republiky, pričom cieľom tohto legislatívneho návrhu je ústavné zakotvenie ochrany tradičného a stáročiami osvedčeného modelu rodiny, ktoré môžu vychovávať deti a mať iné rodičovské práva, výlučne páry opačného pohlavia, t. j. páry zložené z matky-ženy a otca-muža a súčasne aj zakotvenie nemennosti pohlavia človeka určeného pri jeho narodení. Viac už poviem v rozprave, do ktorej sa hlásim ako prvý.
Kalmárová, Viera, poslankyňa NR SR (2024-02-06):
Ďakujem za slovo. Ďakujem za všetky pripomienky. Naozaj ten príspevok sa týkal fungovania právneho štátu, ktorý nefungoval ani doteraz tak, ako mal, a podľa všetkého sa to ešte zhorší. A zase to teda zilustrujem jedným prípadom. Ja som spomínala, že 31. januára som sa mala ako svedok zúčastniť aj som sa zúčastnila súdneho pojednávania vo veci iného subvenčného podvodu. Obžalovaná neprišla, čaká. Je jasné, že načo. A teraz k tej integrite poslancov. Chcem iba poznamenať, že poslanci koalície by mali do úvahy brať dve veci, ktoré v budúcnosti môžu ovplyvniť jednak život občanov, o tom som hovorila, ale jednak aj ich politickú budúcnosť. K politickej budúcnosti žiadny seriózny politik, ktorý chce niečo urobiť, nekoná tak, ako keby bolo iba dnes a nebolo aj zajtra. To je taká malá poznámka na okraj. A teraz k niektorým faktickým poznámkam. Tí kolegovia, ktorí teda situáciu poznajú, tak my by sme si mohli dať spoločný obed a prebrať to tam, mám na mysli pána Ledeckého, pána Gröhlinga, ako to naozaj je, ako to vidíme. Ale nesmierne ma zaujal citát z knihy prísloví, ktoré povedal teda pán Szalay, a ja to doplním teda ešte jedným citátom. Patrí k mojim obľúbeným, je to Komenský a povedal: „Kto stratil majetok, nič nestratil. Kto stratil dobrú povesť, polovicu stratil. A kto stratil nádej, všetko stratil.“ To znamená, že my nemôžeme tú nádej stratiť a musíme s týmto niečo urobiť. Naozaj dajme do toho všetko. Ďakujem. (Potlesk.)
Glváč, Martin, podpredseda NR SR (2017-06-20):
Ďakujem. S faktickými poznámkami nikto. Ukončujem možnosť prihlásiť sa a vyhlasujem všeobecnú rozpravu za skončenú. Navrhovateľ nechce, spravodajca nechce. Prerušujem rokovanie o tomto bode programu. Ďalej nasleduje návrh účtovnej závierky Sociálnej poisťovne za rok 2016 . Návrh je pod tlačou 559. Spoločná správa výborov má tlač 599a. Návrh uvedie generálny riaditeľ Sociálnej poisťovne Ľubomír Vážny, nech sa páči, ujmite sa slova.
Grausová, Natália, poslankyňa NR SR (2016-11-25):
Chcem poprosiť pána ministra, či by nebol taký láskavý a či by nepočúval tieto pripomienky, lebo ja si myslím, že by ho to mohlo zaujímať ako ministra financií. Ďakujem. (Potlesk.)
Paška, Pavol, predseda NR SR (2012-10-26):
Hlasujeme o skrátení lehoty. (Hlasovanie.) 134 prítomných, 119 za, 1 proti, 14 sa zdržali. Máme súhlas, budeme môcť hlasovať.
Žiga, Peter, podpredseda NR SR (2024-06-13):
Vážené panie poslankyne, vážení páni poslanci, prajem vám dobrý deň, budeme pokračovať v prerušenom rokovaní, a to hlasovaním. Ako prvý bod máme hlasovanie o bode 52, prosím povereného člena ústavnoprávneho výboru poslanca Richarda Glücka, aby uviedol hlasovanie, ktorým je prvé čítanie o návrhu poslancov Lučanského, Garaja, Danka a Huliaka na vydanie zákona, ktorým sa mení a dopĺňa zákon č. 211/2000 o slobodnom prístupe k informáciám, máme to uvedené ako tlač 345. Nech sa páči, pán spravodajca. [Hlasovanie v prvom čítaní o návrhu poslancov Národnej rady Slovenskej republiky Adama Lučanského, Milana Garaja, Andreja Danka a Rudolfa Huliaka na vydanie zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov , tlač 345.]
Budaj, Ján, poslanec NR SR (2016-04-28):
Ďakujem. Ako už bolo spomenuté predkladateľom tohto zákona, na úrovni mesta Bratislavy sa zviedol zápas v prospech takpovediac energetickej slobody občanov. Vyskúšali sme si a videli sme v priamom prenose, že majitelia teplární, bývalí privatizéri, vedia, vedia brániť svoje záujmy. O čom, o čom tento zákon je? Keby ste bývali na sídlisku počas ktorejkoľvek zimy, tak by ste zistili na niektorých bratislavských sídliskách, ktoré sú napojené na teplárne teplovodmi, že sa na nich dejú rozprávkové zázraky. Zrazu tam sú pásy, ktoré na zimu nezamrznú, a uprostred snehu a ľadu tam vidíme rozmrznutú pôdu alebo vidíme tam dokonca zelenú trávu. Tento rozprávkový, rozprávkový zázrak je rozprávkovo-energetickou stratou, ktorá sa rozpočíta ale občanom odberateľom. Teplovody zostali spravidla mimo privatizácie. Privatizéri a majitelia dnešných teplární jednoducho posielajú účty tým, ktorí sú na nich bezmedzne závislí. Nemôžu sa odpojiť, a ak by sa o to pokúšali, zostáva im len opustiť svoj byt a ísť bývať niekde, kde sa zbavia tohto energetického otroctva. Preto návrh, ktorý podal pán Viskupič, je absolútne namieste. Nezakladá žiadne stavanie tisícov komínov, preto občania si môžu vytvoriť kolektívne kotolne, ktoré budú pre každý dom zvlášť a ktorými predídu energetickým stratám, ktoré sú pre nich predovšetkým veľkými finančnými stratami.
Kuriak, Milan, poslanec NR SR (2020-11-03):
Ďakujem za slovo. Pán Blaha, potešilo ma, že vyšlo aj z vašich úst, že odsudzujete a priznávate, že komunisti prenasledovali kresťanov. Potešilo ma, že ste priznali, že komunistický režim nebol až taký ideálny, ako ste sa ho snažili doteraz prezentovať. Ako, áno, komunisti doslova besneli pri prenasledovaní kresťanov, ničili im životy, ničili životy ľudí za vieru. A tých ľudí boli tisíce. Osobne som poznal dvoch kňazov, ktorých komunisti mučili za vieru, za názor a za šírenie a hlásanie viery ďalej ľuďom. Nebolo na tom nič zlé, ale vytrpeli si vo väzení neskutočné ponižovanie a prenasledovanie a aj mučenie. Jedným z týchto kňazov bol profesor Štefan Šmálik, ktorý, ktorého komunisti odsúdili za, na 13 rokov väzenia. Vysvetlite mi, že prečo? Nič nerobil zlé. Zato že pomáhal ľuďom, tak dostal 13 rokov väzenia v 7 väzniciach. Druhým takýmto kňazom bol mons. Viktor Trstenský, ktorý sa narodil na Orave. Jemu komunisti dali napr. 15 rokov väzenia len zato, že navštevoval pána biskupa Vojtaššáka vo väzení. Neviem, je to normálne? Keď takto dokážete obhajovať komunizmus. Nehovorím, že bolo úplne všetko zlé za komunizmu. Vyrastal som v tej dobe s 8 súrodencami bez otca. Čo môžem vyzdvihnúť, tak bol sociálny systém v tomto režime, že naozaj komunisti na tie rodiny hľadeli. A toto je taká asi jediná vec, ktorú by som dokázal vyzdvihnúť, že rodina bola základ a dokázali rodinám pomôcť. Máme tak... (Prerušenie vystúpenia časomerom. Potlesk.)
Grendel, Gábor, poslanec NR SR (2017-06-15):
... otvorte, prosím, všeobecnú rozpravu.
Krajniak, Milan, minister práce, sociálnych vecí a rodiny SR (2021-11-03):
Pán poslanec Tomáš, nuž reagoval som na rodičovský bonus preto, lebo ste mi ho v návrhu na odvolanie vytkli. To znamená, preto som naň reagoval. Čiže ak to považujete za také fiktívne a nemáte z toho obavy, alebo teda tak by som sa k tomu nevyjadroval. Ale považoval som za slušné, keď ste ho spomenuli, sa k nemu vyjadriť a vysvetliť, prečo ho považujem za dobrý. Pán poslanec Richter, ja som tie príklady uvádzal nie kvôli tomu, že tu chcem vyvolávať neviem čo a vy vtedy a to, len som chcel, presne ako ste povedali, že v eurofondoch na rozdiel od pandemickej pomoci je ešte sprísnená kontrola, ako, ako bola pri pandemickej pomoci. A napriek tomu, napriek tomu ste tam mali 26 mil., alebo je tam podozrenie na 26 mil. korekcií, napriek tomu sa prideľovali eurofondy tak, ako sa prideľovali – a kde bola tá systémová kontrola? Pán poslanec Richter, no veď presne preto, pardon, pán poslanec Vážny, všimol som si, že ste neboli celý čas v pléne, tak len zopakujem. Veď preto som spomenul ten príklad s bitcoinami, že podobne ako Sociálna poisťovňa odhalila tie bitcoiny, aj my sme odhalili a nahlásili na polícii tie podvody, nie investigatívne centrum. Investigatívne centru nám poslalo otázky, ja neviem, asi štyri týždne po tom, čo už to bolo nahlásené na polícii. A my sme neinformovali o tom iba preto, lebo nás polícia požiadala, aby sme o tom neinformovali. A samozrejme, že tak ako tí zamestnanci na Sociálnej poisťovni, predpokladám, že nepracujú tí, ktorí tam ťažili bitcoiny, tak tí zamestnanci na tom úrade práce, ktorí sú podozriví z toho, a preto vravím podozriví, lebo pripúšťam teoretickú možnosť, že niekto mohol ukradnúť identifikačné kódy toho podozrivého zamestnanca, niektorého z nich, už samozrejme, nepracujú. Pán poslanec Beluský, budem tu, len budem musieť odbehnúť kvôli médiám, ale budem tu, budem reagovať, ak budete mať záujem aj ďalej.
Bugár, Béla, podpredseda NR SR (2017-05-16):
Pán poslanec Laurenčík.
Kéry, Marián, poslanec NR SR (2016-06-14):
Vážený pán predseda, vážený pán minister, panie poslankyne, páni poslanci, dovoľte mi, aby som predniesol informáciu o prerokovaní návrhu na vyslovenie súhlasu Národnej rady Slovenskej republiky s Protokolom k Severoatlantickej zmluve o pristúpení Čiernej Hory. Návrh pridelil predseda Národnej rady Slovenskej republiky svojím rozhodnutím na prerokovanie výboru pre obranu a bezpečnosť a zahraničnému výboru. Za gestorský výbor určil Zahraničný výbor Národnej rady. Výbor pre obranu a bezpečnosť uznesením zo 7. júna 2016 č. 12 odporúča Národnej rade podľa čl. 86 písmeno d) Ústavy Slovenskej republiky vysloviť súhlas s protokolom súhlas. Zahraničný výbor neprijal uznesenie, nakoľko návrh, predložený návrh na uznesenie nezískal podporu nadpolovičnej väčšiny všetkých členov výboru. Gestorský výbor neschválil ani spoločnú správu. Gestorský výbor uznesením č. 15 ma poveril ako spoločného spravodajcu predložiť informáciu o prerokovaní predmetného návrhu vo výboroch a predložiť návrh na uznesenie Národnej rade Slovenskej republiky. Pán predseda, skončil som, prosím, otvorte rozpravu.
Blaha, Ľuboš, podpredseda NR SR (2024-01-09):
Pán poslanec Július Jakab.
P. Paška, predseda NR SR: (2008-12-03):
Predpokladám, že zajtra poobede zvolám grémium, aby sme sa dohodli, akým spôsobom ukončíme poslednú tohtoročnú schôdzu. Zatiaľ predpoklad je, že budeme pokračovať aj budúci týždeň. Vývoj prerokovávania bodom programu to tak naznačuje. Ešte vás chcem informovať, že dnes poobede, keďže po hlasovaní vykonáme tajnú voľbu, prerušíme na obedňajšiu prestávku, dokončíme po druhej hodine rozpravu a budeme pokračovať prvým čítaním v skrátenom legislatívnom konaní. Po vykonaní prvého čítania v skrátenom legislatívnom konaní budeme pokračovať podľa schváleného programu. Zatiaľ ďakujem.
Pčolinský, Peter, podpredseda NR SR (2023-06-27):
Ďakujem, pán poslanec, zjavne ste zaujali, pedagogičky si vás fotili. Pán spravodajca, nech sa páči. Všetko vidíme.
Laššáková, Jana, podpredsedníčka NR SR (2015-04-23):
Pán poslanec, chcete doplňujúcu otázku. Áno. Nech sa páči.
Laššáková, Jana, podpredsedníčka NR SR (2015-02-12):
Ďakujem pekne, pán minister. Zaujmite miesto určené pre navrhovateľov. A dávam teraz slovo spravodajcovi, ktorého určil navrhnutý gestorský výbor, pre zdravotníctvo, Jozefovi Valockému. Nech sa páči, pán poslanec.
Lebocký, Tibor, poslanec NR SR (2013-03-22):
Ďakujem za slovo. Škoda, že tu nie je pán poslanec Fecko, lebo idem reagovať teraz naňho faktickou poznámkou. Pri všetkej úcte, vážený pán poslanec, ak niekde počúvate v priestoroch Národnej rady, dovoľte mi konštatovať, že ak niekto po tak vecne i politicky ústretovom legislatívnom procese, ktorého sme boli svedkami pri úprave alebo teda pri vylepšovaní zákona o pozemkových spoločenstvách, vystúpi v druhom čítaní s pozmeňujúcimi návrhmi v počte 34, ja túto skutočnosť považujem za stratu súdnosti. Nechcem povedať stratu politickej súdnosti, ale stratu akejkoľvek súdnosti. Prečo? Sám pán minister sa poďakoval za konštruktívnu spoluprácu vo výboroch, sám pán Fecko konštatoval, že takmer polovica ustanovení bola vecne a odborne aj formálne v niektorých prípadoch upravená, ale neodpustil si a teatrálne tu vystúpil a poďakoval sa, respektíve spomenul, že pánovi Vankovi ako predstaviteľovi neštátnych lesov sme na výbore nedali priestor, aby vystúpil. Pán poslanec Fecko, ja som pána Vanku ako predstaviteľa Rady združení vlastníkov neštátnych lesov Slovenska oslovil, pretože mi nedalo, aby som sa nevenoval tomu súboru 34 pozmeňujúcich návrhov. Prepošlem vám jeho stanovisko. Ale čo je podstatné, je to, že Rada združení vlastníkov neštátnych lesov Slovenska z vašich 34 pozmeňujúcich návrhov zásadne nesúhlasí v piatich bodoch, zhodou okolností aj v tom bode o predkupnom práve. S 28 bodmi nesúhlasí a len so šiestimi, väčšinou terminologickými, súhlasí. Tak toto je pravda.
Žiga, Peter, podpredseda NR SR (2024-06-12):
Ďakujem pekne. Bola, nie je faktická poznámka, čiže vyhlasujem rozpravu za skončenú. Chcem sa opýtať, či chce zaujať navrhovateľ v rozprave. Nechce. Spoločný spravodajca? Nechce. Pristúpime k hlasovaniu. Dávam slovo spoločnému spravodajcovi z výboru pre hospodárske záležitosti poslancovi Justínovi Sedlákovi, aby hlasovanie uvádzal. Nech sa páči, pán spravodajca. [Hlasovanie o vládnom návrhu zákona, ktorým sa mení a dopĺňa zákon č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 214.]
Bugár, Béla, podpredseda NR SR (2010-09-07):
Ďakujem. Otváram rozpravu a pýtam sa, či sa hlási niekto ústne do rozpravy. Konštatujem, že nie je to tak. Vyhlasujem rozpravu o tomto bode programu za skončenú a prerušujem rokovanie o tomto bode programu. Budeme pokračovať prvým čítaním o vládnom návrhu zákona o poskytovaní dotácií v pôsobnosti Ministerstva kultúry a cestovného ruchu Slovenskej republiky , tlač 53. Prosím teraz pána ministra kultúry a cestovného ruchu Daniela Krajcera, aby vládny návrh zákona uviedol. Nech sa páči, pán minister.
Petro, František, poslanec NR SR (2015-11-12):
Ďakujem pekne za slovo. Vážený pán podpredseda Národnej rady Slovenskej republiky, panie poslankyne, páni poslanci, dovoľte, aby som vás informoval o prerokovaní uvedeného návrhu zákona vo výboroch Národnej rady. Národná rada pridelila vládny návrh zákona na prerokovanie ústavnoprávnemu výboru, výboru pre obranu a bezpečnosť a výboru pre ľudské práva a národnostné menšiny. Určila zároveň ústavnoprávny výbor ako gestorský výbor a lehoty na prerokovanie návrhu zákona vo výboroch. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanoviská k predmetnému návrhu zákona. Vládny návrh zákona prerokovali a odporučili schváliť: ústavnoprávny výbor, výbor pre obranu a bezpečnosť a výbor pre ľudské práva a národnostné menšiny. Z uznesení uvedených výborov vyplýva deväť pozmeňujúcich a doplňujúcich návrhov, ktoré sú uvedené v časti IV tejto spoločnej správy. Gestorský výbor odporúča o všetkých pozmeňujúcich a doplňujúcich návrhoch uvedených pod bodmi 1 až 9 hlasovať spoločne s odporúčaním schváliť. Gestorský výbor zároveň odporúča Národnej rade vládny návrh zákona schváliť aj ako celok, a to v znení uvedených pozmeňujúcich a doplňujúcich návrhov. Spoločná správa výborov o prerokovaní vládneho návrhu zákona (tlač 1630a) bola schválená uznesením Ústavnoprávneho výboru Národnej rady č. 751 z 10. novembra 2015. Týmto uznesením ma zároveň výbor ako spoločného spravodajcu poveril, aby som na schôdzi Národnej rady informoval o výsledku rokovania výborov a pri prerokovaní o tomto návrhu zákona predkladal návrhy v zmysle príslušných ustanovení zákona o rokovacom poriadku Národnej rady. Pán podpredseda, poprosím vás, otvorte rozpravu.
Bugár, Béla, podpredseda NR SR (2016-09-08):
No nesúvisí vôbec. Takže, nech sa páči, k rokovaciemu poriadku sa vyjadriť.
Sulík, Richard, predseda NR SR (2010-08-04):
Pán minister, prepáčte, preruším vás teraz.
Matovič, Igor, poslanec NR SR (2017-02-14):
Všetkých 19 obrázkov je oficiálna príloha návrhu, ktorý predkladáme ako skupina opozičných poslancov. (Nasledujúci text povedaný súbežne s predsedajúcim.) Pán predseda, je to oficiálna príloha, ktorá je predložená tuná v oficiálnom podklade. (Reakcie z pléna.) Máte to vy na stole. Každý jeden poslanec to má na stole.
B. Bugár, podpredseda NR SR: (2002-07-03):
Konštatujem, že podľa čl. 88 ods. 2 Ústavy Slovenskej republiky Národná rada Slovenskej republiky nevyslovila nedôveru predsedovi vlády Slovenskej republiky Mikulášovi Dzurindovi. Tým sme program 62. schôdze Národnej rady Slovenskej republiky vyčerpali. Ďakujem za účasť a vyhlasujem 62 schôdzu za skončenú a zároveň vám oznamujem, že budeme pokračovať na budúci týždeň v utorok o 13.00 hlasovaním. Takže dovidenia budúci týždeň v utorok. J. Cuper, poslanec: Vážení poslanci, ďakujeme aj my za spoluprácu, máme premiéra s historicky najnižšou podporou parlamentu, čo stačí v každej demokratickej krajine na odstúpenie. Ďakujem! (Prerušenie rokovania o 01.53 hodine.)
Vaľová, Jana, poslankyňa NR SR (2021-11-23):
Ďakujem veľmi pekne. Pán kolega, tak ja budem aj konkrétna, aby to nebolo, že tu rozprávame. Ja si tiež myslím, že ako ste prečítali v tom programovom vyhlásení, že idete našich ľudí vymeniť za našich ľudí, a keď pán kolega tuná tlieskal, tak ja mu poviem konkrétne veci. Pán Vetrák povedal v televízii, že budete prijímať, potrebujete vymeniť úradníkov a vedúcich a všetkých, aby, aby ste prijali talentovaných ľudí. No naozaj musia byť veľmi talentovaní a začnem možno od prednostov, lebo to už prebehlo. 	Pán Pročko bol v deviatich výberových komisiách. Povedal tu, že on to bere profesionálne. Pán Šudík bol v štyroch alebo v piatich výberových komisiách? Čo by sa stalo, keby SMER dal poslancov Národnej rady do výberových komisií? A teraz poviem. V Humennom prednostka osem rokov nepracovala, opatrovala svoju matku. Áno, je veľmi talentovaná a po ôsmich rokoch, keď bola doma, naozaj zvládla to, že riadi teraz úrad. Rovno prešla na riadiacu funkciu. Pána Šudíka asistenta manželky brat je prednosta v Medzilaborciach. Veľmi talentovaný človek. Naozaj, vy máte talent na to, ako vyberať ľudí, a vy si píšete, že nebudeme našich ľudí meniť za našich ľudí. Tak to presne robíte. A čo sa stalo vo Vranove, keď pán Šudík bol v komisii, tak všetci čakali, akú múdru otázku sa spýta toho talent... tých talentovaných ľudí. On sa prihlásil v komisii a viete, čo sa spýtal uchádzačov? Kto pozná Janu Vaľovú? Kto pozná Janu Vaľovú! To bola tak vysoko profesionálna otázka. A viete, čo mu odpovedali? Že Vaľovú poznajú všetci na východe, lebo je poslankyňa Národnej rady už pätnásť rokov. To sú skutočne otázky hodné výberového konania a hodné vašich talentovaných ľudí, ktorých idete týmto zákonom hlava-nehlava vymeniť. No Boh ochraňuj Slovensko!
Grendel, Gábor, podpredseda NR SR (2020-06-09):
Prezentujme sa a hlasujme. (Hlasovanie.) Prítomných 129 poslancov, za 125, proti nebol nikto, zdržali sa 3, nehlasoval 1. Konštatujem, že sme návrh schválili.
Pellegrini, Peter, predseda NR SR (2015-02-18):
Pán poslanec Brocka.
Sulík, Richard, predseda NR SR (2010-10-19):
Ďakujem. Pán poslanec Beblavý. Nech sa páči.
Šíbl, Jaromír, poslanec NR SR (2021-11-03):
Vážení páni poslanci, poslankyne, vážený pán predsedajúci... (Prerušenie vystúpenia predsedajúcim.)
Číž, Miroslav, podpredseda NR SR (2015-06-30):
Ďakujem, pán minister. Gestorský výborom je výbor pre verejnú správu a regionálny rozvoj a ten poveril výkonom spravodajskej činnosti pána poslanca Milana Panáčka. Má slovo.
Laššáková, Jana, podpredsedníčka NR SR (2013-06-17):
Ďakujem pekne za slovo, pán predseda. Dávam procedurálny návrh, aby Národná rada rokovala aj po 19. hodine až do prerokovania bodu programu vrátane hlasovania o uznesení. Ďakujem pekne.
G. Gál, poslanec: (2005-05-10):
Ústavnoprávny výbor Národnej rady Slovenskej republiky prerokoval návrh vlády na skrátené legislatívne konanie na svojej 93. schôdzi 5. mája 2005.  Uznesením z 5. mája 2005 č. 794 odporúčal Národnej rade Slovenskej republiky návrh vlády na skrátené legislatívne konanie schváliť. Vážený pán predseda, prosím, otvorte k tomuto bodu rozpravu.
M. Číž, podpredseda NR SR: (2009-06-18):
Teraz vystúpi pani poslankyňa Katarína Tóthová, pripraví sa pani poslankyňa Lucia Žitňanská.
Kočiš, Eduard, poslanec NR SR (2022-03-30):
Veľmi pekne ďakujem za slovo, pán predsedajúci. Pán kolega Blanár, naozaj veľká vďaka za príčetný príspevok k tomuto odvolávaniu, pretože ak si niekto naozaj myslí, že pán Július Slovák a jeho firma Dustream production je len nejaká lastovička, ktorá z ničoho nič vzlietla ako taká holubica mieru, ktorá prišla z ničoho nič zachrániť a zabrániť utečeneckej kríze na území Slovenskej republiky na našej východnej hranici s Ukrajinou, tak je na takom veľkom omyle. Pán Pavol Kubán, ktorý je spolumajiteľom tejto firmy, sa zrazu ocitne ako ďalší pomaly kandidát na Nobelovu cenu mieru, pretože kreatívna agentúra pána Slováka GD IDENTITY, ktorú pán Mikulec nepozná, nevie, kto to je, pán Heger a pán Matovič tvrdili, že je to firma, ktorú niekde započuli, ale zrazu, keď vyšli do popredia informácie práve od novinárov, na ktorých ste sa ešte donedávna tak vehementne obracali, a títo novinári, títo bojovníci za nejakú čestnosť zrazu povedali, ale veď ten pán Slovák, to je evanjelizátor s naším pánom salarabandom Hegerom. Oni sa poznajú dlhé roky, majú spolu kšefty. Pánovi Matovičovi tento pán Slovák ozvučoval volebnú noc. Jednoducho toto keď je čestnosť, slušnosť, transparentnosť, tak ja som Johanka z Arku. Pamätná veta pána Mikulca na východnej hranici. On si nemôže na všetko pamätať, čo povedal. No jasné, lebo kto chce klamať, ten musí mať sakramentsky dobrú pamäť. A pán Mikulec je veľmi slabý klamár a od tej jeho dobrej pamäti by sa dalo ozaj diskutovať. Čiže, kolegovia, kolegyne, nesmie tento človek sedieť na stoličke ministra.
Pročko, Jozef, poslanec NR SR (2023-11-14):
Ďakujem veľmi pekne. Pán Pellegrini, no potvrdil ste to, čo všetci o vás vieme. Od úvodu zase klamete. Tvrdíte tu, že, že sme Slovensko v katastrofálnom stave. Ja vám len chcem pripomenúť, že keď sme išli do vlády, tak sme našli v pokladnici 1,5 miliardy. My keď sme odchádzali, tak tam bolo 8,5 miliardy, po tom, čo tu bola Ukrajina, čo tu bola naozaj, čo tu bol covid. Pellegrini, prečo klamete? Stále rozprávate o nejakom chaose, ten chaos ste vytvárali vy a Fico. Neustále ste tu klamali, neustále ste v médiách podsúvali klamstvá. Vy tu rozprávate, Pellegrini, že chcete pre občanov len to dobro a zase klamete, pretože pred voľbami vy ste rozprávali, že budú potraviny lacnejšie, no tak nevidíme od vás nič. Fico rozprával, že hneď v úvode predloží hypotekárne výhody, ktoré dostanú ľudia, nič tu nie je. Pellegrini, od prvej chvíle, od prvej chvíle, čo začínate pracovať v parlamente a vo vláde, klamete. Prosím vás, neklamte naozaj ľudí. My sme boli tí, ktorí ľuďom rozdávali peniaze. My sme boli tí, ktorí, ktorí dávali zdravotníkom, zdravotne ťažko postihnutým počas covidu. Tak, Pellegrini, vy nerozprávajte o tom, že sme priviedli Slovensko do stavu, ktorý vy musíte vylepšovať. Opak je pravdou. My sme naozaj boli vláda, ktorá ľuďom dávala. Vy ste im pred voľbami sľubovali, sľubujete a skutek utek. Toto ste vy, Pellegrini a Fico.
Matovič, Igor, poslanec NR SR (2010-12-01):
Pani Košútovú, na ňu nebudem reagovať. Pán Ondruš, hovoríte, sú nejaké prepočty v médiách a vy vlastne citujete prepočty v médiách, treba si uvedomiť, že tie médiá citujú vyjadrenia politikov SMER-u, ktorí tu strašia už tie, naozaj tie dva mesiace o 2,5, 2,8 eura zvyšovaní dôchodkov. Pán Šuca, hovoríte, že som hovoril bludy. Ja sa pýtam, zvýšili ste materskú za tie štyri roky? Predĺžili ste materskú za štyri roky? Pomohli ste matkám dvojičiek, trojičiek? Zrovnoprávnili ste matku, ktorá si adoptuje dieťa s tou, ktorá ho porodí? Ani jednu vec z tohto ste neurobili. Nepredĺžili ste ochrannú lehotu pre matky. Aké bludy? Jednoducho je to krutá pravda, samozrejme, pre vás sú to bludy, lebo sa toho bojíte. Ale to je pravda. A, pani Tomanová, vy hovoríte, že mám si odpustiť nejaké, neviem čo, invektívy. A vy neviete o nejakej knižke? Ja som to postrehol v médiách. Podľa mňa to bolo dosť hodnoverne prezentované, keď tú knižku neviete, alebo o čom je reč, ja by som vám ju možno dneska aj požičal. Tuto tá knižka je a táto knižka, za túto knižku vy ste zaplatili 20 mil. korún. Za túto knižku, za nejakú štúdiu, ktorá bola absolútne k ničomu. Tých 20 mil. korún, za tie peniaze ste mohli zrovnoprávniť tie matky, ktoré si adoptujú deti s tými, ktoré ich porodia a celé štyri roky by celé náklady to z toho vykrylo. Vy ste miesto toho, za túto knižku zaplatili 20 mil. korún, to bola vaša sociálna politika. Toto je sociálna politika strany SMER.
Bugár, Béla, podpredseda NR SR (2017-12-06):
Pán poslanec Galko, nevykrikujte! Možnože to máte vo zvyku, ale tuto to nerobte, však budete vystupovať.
Laššáková, Jana, podpredsedníčka NR SR (2014-02-07):
Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Ivanovi, aha, poslancovi Jozefovi Kollárovi. Nech sa páči, pán poslanec, máte slovo.
Remišová, Veronika, poslankyňa NR SR (2016-09-14):
Ďakujem. Ďakujem kolegovi Gröhlingovi, že tak výborne zhrnul podstatu problému, a pripomenul aj to, že áno, pán Petrák sa odvolával na údajne mnohé prípady, kedy tá pôvodná úprava pôsobila problém, kdežto táto úprava nepôsobí žiadny problém. No, naozaj platí len rok a už je tu prípad vo Vrbove, kedy poslanci nepotvrdili dvakrát vo funkcii súčasného riaditeľa školy, hoci ho rodičia aj pedagógovia veľmi chceli. A keď sa ich pýtali na dôvody, tak buď odišli tí poslanci z rokovacej sály, zdvihla sa aj starostka, pretože údajne tam chcela svoju kandidátku, a keď sa pýtali, že prečo poslanca, prečo tak hlasoval, tak povedal, že neviem posúdiť, ktorý z kandidátov by bol, to ho citujem, ktorý by bol lepší alebo horší, opýtajte sa starostky, prečo dala takto hlasovať. Takže keď sa rozprávame o politizácii školy, tak myslíme presne toto. A či už to nazveme klientelizmus alebo politizácia, je to úplne jedno, ale je to presne toto. Ďakujem.
Kéry, Marián, poslanec NR SR (2020-12-17):
Ďakujem za slovo. Pán poslanec Richter, veľmi dobre si pamätám vaše vystúpenie k tomuto antisociálnemu návrhu zákona, že ste v mene nášho poslaneckého klubu zásadne odmietli zrušenie inštitútu obedov zadarmo. Zároveň ste upozornili na skutočnosť, že tu môže vzniknúť stav, že asi približne 50-tisíc detí nebude mať nárok ani na obedy zadarmo, pretože ich rodina nie je v hmotnej núdzi a navyše ich rodičia nebudú mať nárok na zvýšený daňový bonus. A tieto vaše predpovede sa naplnili a ja som veľmi rád, že pani prezidentka tento návrh zákona vrátila naspäť na prerokovanie. Ale dôležité je to, že my zásadným spôsobom odmietame rušenie tohto veľmi dobrého sociálneho opatrenia. Jedna vec je konkrétna, o ktorej sme sa teraz bavili, čo sa stalo, aká medzera pri prijímaní zákona, ale ja opäť chcem zdôrazniť postoj poslaneckého klubu SMER – sociálna demokracia, že my nemôžeme dovoliť, aby toto veľmi dobré opatrenie sa zrušilo. A ešte chcem apelovať na ministra práce, sociálnych vecí a rodiny Krajniaka, aby si spomenul na to, že tu so svojimi kolegami hlasoval za toto veľmi dobré opatrenie, získaval na tom politické body a SME RODINA aj percentá vo voľbách. Takže, dámy a páni, zapamätajme si, kto ruší sociálne opatrenia, ktoré zaviedla strana SMER – sociálna demokracia.
Blanár, Juraj, podpredseda NR SR (2022-05-04):
Ďakujem, pán spravodajca, otváram rozpravu. Písomnú prihlášku som neobdržal pred otvorením tohto bodu. Dávam možnosť prihlásiť sa ústne do rozpravy. Konštatujem, že nikto sa nehlási do rozpravy. Teda vyhlasujem rozpravu za uzavretú. Pán navrhovateľ, pán spravodajca, poprosím oznámiť termín hlasovania.
Hort, Milan, podpredseda NR SR (2011-04-01):
Pán poslanec, upútali ste celkom piatich poslancov, ktorí sa chcú prihlásiť s faktickou poznámkou. Uzatváram možnosť prihlásiť sa s faktickou poznámkou a prihlásení sú v poradí: Marián Saloň, Rafael Rafaj, Edita Pfundtner, Miroslav Číž a Darina Gabániová. Nech sa páči, pán poslanec Marián Saloň.
Blanár, Juraj, podpredseda NR SR (2023-03-22):
Pán poslanec Kremský, môžete reagovať.
M. Číž, podpredseda NR SR: (2007-10-17):
(Hlasovanie.) Prítomných 140 poslancov, za 59, proti 81. Konštatujem, že tento návrh sme neschválili. Nech sa páči, pán spravodajca.
Žiga, Peter, podpredseda NR SR (2024-06-26):
Na vaše vystúpenie dve faktické poznámky. Ako prvý pán poslanec Bartek, nech sa páči.
Hrušovský, Pavol, poslanec NR SR (2013-06-20):
Ďakujem pekne, pani podpredsedníčka. Ospravedlňujem sa, že v rámci tých organizačných zmien som nestihol predložiť návrh, aby sme vypustili v mene troch poslaneckých klubov bod, ktorý je zaradený pod poradovým č. 55, a to je návrh skupiny poslancov na vydanie zákona o lobingu, na najbližšiu schôdzu Národnej rady Slovenskej republiky.
Galek, Karol, poslanec NR SR (2019-05-13):
Takže ja budem kričať. (Povedané so smiechom.) Pán Budaj, vy ste nastolili otázku bezpečnosti jadrovej energetiky, a či je vôbec dobrá alebo zlá. A takisto ste sa pýtali na to, že či v tom 2008. bolo potrebné tieto Mochovce začať dostavovať. Ja tvrdím, že nie. Koniec koncov aj preto som chcel vedieť tie otá..., odpovede na tie otázky, čo som položil, od Roberta Fica. A pýtal som sa ich už aj na výbore a stále som ich nedostal. No ale my dnes nemáme rok 2008, ale je tu rok 2019, a teda otázka nie je, či dostavať, alebo nedostavať, ale kedy, a to práve z toho dôvodu, čo ste vy povedali. My máme rozpočet nafúknutý dvojnásobne. Za 2 mld. ručíme my ako Slovenská republika. To je tých osem krajských nemocníc fungl nových. No a tie porušenia, ktoré ste spomenuli, že naozaj je tam to podozrenie z nejakého nezákonného konania, tak tým sa už musia zaoberať tie orgány činné v trestnom konaní. A čo sa týka toho povoľovacieho procesu uvedenia do prevádzky, tak, samozrejme, treba dodržať všetky bezpečnostné predpisy a tam patrí aj tá chladiaca voda a všetky bezpečnostné opatrenia. Ale samotný tento zákon predkladaný toto nijako, našťastie, neobmedzuje.
Bugár, Béla, podpredseda NR SR (2019-09-19):
Nech sa páči prezentujme sa a hlasujme. (Hlasovanie.) Prítomných 132 poslancov, za 45, proti 12, zdržalo sa 75 poslancov. Návrh nebol schválený. Znovu prosím pána poslanca Galeka, aby uviedol hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa a dopĺňa zákon č. 106/2018 Z. z. o prevádzke vozidiel v cestnej premávke, tlač 1571. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov , tlač 1571.)
Bugár, Béla, podpredseda NR SR (2016-06-17):
Pán poslanec Budaj, nech sa páči.
Grendel, Gábor, podpredseda NR SR (2020-04-30):
Ďakujem, páni minister. Dávam teraz slovo spoločnému spravodajcovi z výboru pre verejnú správu a regionálny rozvoj poslancovi Michalovi Šipošovi, aby informoval Národnú radu o výsledku rokovania výborov o tomto návrhu zákona a aby odôvodnil návrh o stanovisko gestorského výboru.
Přidal, Alojz, poslanec NR SR (2012-06-19):
Pán predseda, ten druhý návrh je vrátiť návrh zákona na dopracovanie predkladateľovi. Dajte, prosím, hlasovať o tomto druhom návrhu.
Heger, Eduard, poslanec NR SR (2018-06-21):
Ďakujem pekne. Tam sú teda dve veci. Jednak je tých 
15 minút, ale ja chápem, toto je tiež jeden z pohľadov na vec. My sme k tomu pristupovali tak, že je možné, alebo v snahe eliminovať aj nejakých, by som povedal, špekulantov, ktorí by mohli teda túto snahu zneužiť, ale chápem aj tento argument, my sa na to pozeráme tak, že keď náhodou príde niekto o pár minút neskôr, aby sa mohol zúčastniť hlasovania, keď tých 
15 minút akademických je takých uznávaných aj v iných oblastiach, takže preto sme to tak formulovali. Tento odstavec má v sebe aj ten aspekt toho, že vlastne tým, že hlasovanie bolo upravené v pozmeňujúcom návrhu predkladateľa, tak tento vlastne odstavec zohľadňuje aj to hlasovanie, ktoré bolo zmenené, ktoré pri niektorých bodoch úplne nie sme stotožnení, tak vlastne upravuje to hlasovanie do toho stavu, ako je v súčasnom znení zákona, čiže to má také dva parametre. Ďakujem. (Reakcia z pléna.)
Figeľ, Ján, podpredseda NR SR (2015-03-10):
Nech sa páči, Eva Hufková.
Chmel, Rudolf, poslanec NR SR (2012-08-01):
Vážená pani predsedajúca, vážené pani poslankyne, páni poslanci, o odvolávaní generálnej riaditeľky RTVS pani Zemkovej sa popísalo a pohovorilo už veľa, ale jedno je isté, spôsob jej odvolania vykazuje všetky znaky narýchlo pripraveného politického riešenia, ktorého aktéri zvolili ten najnešťastnejší spôsob. Mnohí z nás sme mali z tohto konania, ktoré vykazuje všetky známky porušenia zákona, zmiešané pocity. Ale najhoršie na celej veci je, že práve tí, ktorí by si mali k tomuto médiu vybudovať pozitívny vzťah založený na tom, že im verejnoprávny Rozhlas a televízia Slovenska bude dávať naozaj nezávislú záruku kvality a kultúrnosti, teda diváci a poslucháči, sa presvedčili, že verejnoprávne médium je, žiaľ, iba lodičkou na rozbúrenou politickom mori. Riaditeľka Zemková sa, prirodzene, takémuto násilnému ukončeniu jej projektu, ktorým bola do svojej funkcie zvolená pred necelým jeden a pol rokom, bráni. Podala sťažnosť na Ústavný súd, ktorý, dúfam, čoskoro rozhodne, či v tomto prípade boli, alebo neboli porušené jej ústavné práva. Je zrejmé, že 83 hlasov jednej strany zaručuje pohodlné politické riešenie a presadenie akéhokoľvek rozhodnutia. A bolo by dobré si uvedomiť, čo sa stane, ak Ústavný súd rozhodne, že v tomto prípade bol zákon naozaj porušený. Je predsa jasné, že budú spochybnené všetky kroky novozvoleného generálneho riaditeľa tejto verejnoprávnej inštitúcie. Opäť budú občania Slovenska vystavení konfrontácii s tým, že bude spochybnená dôvera k tejto inštitúcii. A to, čo je na verejnoprávnom priestore najdôležitejšie – dôvera v jeho nezávislosť, sa bude otriasať v základoch. Súčasná situácia, ktorá nastala po odvolaní generálnej riaditeľky, nie je ani vo vnútri organizácie iste ľahká, lebo neumožňuje to, čo je pre jej hlavnú činnosť isto najdôležitejšie: redaktori, dramaturgovia, režiséri, ale aj ostatní pracovníci RTVS potrebujú pre svoju prácu naozaj iné prostredie, ako sú neustále politické spory a spochybňovania. Nezasejme do tohto prostredia ďalšie semienko pochybnosti. Počkajme na rozhodnutie Ústavného súdu a až potom rozhodnime o voľbe nového generálneho riaditeľa RTVS. Klub poslancov strany MOST – HÍD navrhuje preto odložiť voľbu generálneho riaditeľa RTVS do času, keď bude známe rozhodnutie Ústavného súdu. Ďakujem, pani predsedajúca. (Potlesk.)
M. Číž, podpredseda NR SR: (2007-12-06):
Nasledujú písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané predsedovi NR SR do 31.októbra 2007 , ktoré ste dostali ako tlač 472. Z dôvodu prehľadnosti prosím poslancov, aby pri svojom vystúpení uviedli číslo, pod ktorým sa odpoveď člena vlády v tlači 472 nachádza. Otváram rozpravu a chcem vás informovať, že písomne sa do rozpravy prihlásil iba jeden pán poslanec. Pani poslankyňa Gibalová pokiaľ viem, je vyškrtnutá, ani tu nie je. Ďakujem. Takže písomne prihlásený je pán poslanec Imre Andruskó. Má slovo.
Záborská, Anna, poslankyňa NR SR (2023-06-23):
Áno, dobre. Celý tento váš návrh je len náplasť na zle fungujúce zdravotníctvo. Predsa nie je možné a nie je morálne, a to, čo ste povedali, že musíme navýšiť zisk zdravotných poisťovní, aby poskytovali kvalitnejšiu zdravotnú starostlivosť, poisťovne zdravotnú starostlivosť neposkytujú. Poskytujú to poskytovatelia a oni len nakupujú alebo preplácajú určitý objem zdravotnej starostlivosti. Problém na Slovensku nie je zisk zdravotných poisťovní. Problém na Slovensku je objektivizácia nákladov na zdravotnú starostlivosť, ktorá vychádza z Ústavy Slovenskej republiky. To nie je pravda, že neexistuje krajina, kde poisťovne nemajú zisk. Keď som sa opýtala v Izraeli, koľko majú zdravotné poistenie z verejného poisťovňa, poistenia zisk, tak sa ma ten pán opýtal, že nerozumel mojej otázke. To je nemorálne! To nie je, nie je dobré. A keď hovoríte o pripoistení, že nikto ho nemá, tak rokujme dovtedy, kým ho neurobíme. Predsa sme, teraz zavádzame zrušenie detskej pohotovosti, ale nikto sa tých ľudí nepýtal, nikto, povieme, však, však postupne ich vychovávame, vychovávajme, aby to prijali. Tak vychovávajme ľudí, aby prijali pripoistenie. Nieže povieme, že O. K., dáme zdravotným poisťovniam zisk a je tu super a bude dobre poskytovaná zdravotná starostlivosť. Celé zle.
Fecko, Martin, poslanec NR SR (2011-09-14):
Ďakujem pekne, pán predsedajúci. V rozprave nevystúpil nikto a teda neboli podané žiadne pozmeňujúce návrhy. Predtým, ako pristúpime k hlasovaniu o bodoch spoločnej správy, chcem uviesť, že pri prepise došlo k technickej chybe a potrebujeme upraviť predvetie, nie základ, ale predvetie, ktoré, prosím, aby sme upravili nasledovne: „V čl. I sa za bod 4 vkladá nový bod 5, ktorý znie:“ To je iba predvetie, to znamená, takýmto spôsobom musí znieť. Pán predsedajúci, prosím, dajte teraz hlasovať o bodoch spoločnej správy č. 1 až 6, 8 až 14, 14 až 33 spoločne s návrhom gestorského výboru uvedené body schváliť.
Zmajkovičová, Renáta, podpredsedníčka NR SR (2013-12-03):
Pani poslankyňa Košútová.
A. Belousovová, podpredsedníčka NR SR: (2009-09-08):
Nech sa páči.
Blanár, Juraj, podpredseda NR SR (2020-12-03):
Ďalší v rozprave je pán poslanec Ľuboš Blaha. Pripraví sa pán poslanec Martin Čepček.
T. Lebocký, poslanec: (2010-02-03):
Ďalej, aby za gestorský výbor určila hlasovaním Výbor Národnej rady Slovenskej republiky pre pôdohospodárstvo, životné prostredie a ochranu prírody s tým, že určené výbory vládny návrh zákona prerokujú vo výboroch do 30 dní a v gestorskom výbore do 31 dní odo dňa ich pridelenia. Prosím, dajte o hlasovať.